CELEX: C2007/199/07
Language: da
Date: 2007-08-25 00:00:00
Title: Sag C-255/05: Domstolens dom (Anden Afdeling) af 5. juli 2007 — Kommissionen for De Europæiske Fællesskaber mod Den Italienske Republik (Traktatbrud — vurdering af visse projekters indvirkning på miljøet — nyttiggørelse af affald — oprettelse af den tredje enhed i forbrændingsanlægget i Brescia — offentliggørelse af ansøgningen om godkendelse — direktiv 75/442/EØF, 85/337/EØF og 2000/76/EF)

25.8.2007   
            
            
               DA
            
            
               Den Europæiske Unions Tidende
            
            
               C 199/5
            
         Domstolens dom (Anden Afdeling) af 5. juli 2007 — Kommissionen for De Europæiske Fællesskaber mod Den Italienske Republik
   (Sag C-255/05) (1)
   
   (Traktatbrud - vurdering af visse projekters indvirkning på miljøet - nyttiggørelse af affald - oprettelse af den »tredje enhed« i forbrændingsanlægget i Brescia - offentliggørelse af ansøgningen om godkendelse - direktiv 75/442/EØF, 85/337/EØF og 2000/76/EF)
   (2007/C 199/07)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved M. Konstantinidis, som befuldmægtiget, og avocats F. Louis og A. Capobianco)
   
      Sagsøgt: Den Italienske Republik (ved I.M. Braguglia, som befuldmægtiget og avocat M. Fiorilli)
   
      Intervenient: Det Forenede Kongerige Storbritannien og Nordirland (ved T. Harris, som befuldmægtiget, og barrister J. Maurici)
   Sagens genstand
   Traktatbrud — tilsidesættelse af artikel 2, stk. 1, og artikel 4, stk. 1, i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40), som ændret ved direktiv 97/11/EF af 3. marts 1997 (EFT L 73, s. 5) — tilsidesættelse af artikel 12, stk. 1, i Europa-Parlamentets og Rådets direktiv 2000/76/EF af 4. december 2000 om forbrænding af affald (EFT L 332, s. 91) — tilladelse givet uden vurdering af indvirkningen på miljøet og uden forudgående offentliggørelse af ansøgningen om tilladelse — ASM Brescia SpA's etablering af en »tredje gren« til forbrænding af affald
   Konklusion
   
               1)
            
            
               Den Italienske Republik har tilsidesat sine forpligtelser i henhold til artikel 2, stk. 1, og artikel 4, stk. 1, i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997, idet den ikke hvad angår projektet om oprettelse af den »tredje enhed« i forbrændingsanlægget tilhørende selskabet ASM Brescia SpA, før byggetilladelsen blev givet, har iværksat den procedure for vurdering af dets indvirkning på miljøet, som er fastsat i direktivets artikel 5-10.
            
         
               2)
            
            
               Den Italienske Republik har tilsidesat sine forpligtelser i henhold til artikel 12, stk. 1, i Europa-Parlamentets og Rådets direktiv 2000/76/EF af 4. december 2000 om forbrænding af affald, idet den ikke har offentliggjort erklæringen om påbegyndelsen af virksomheden for forbrændingsanlæggets tredje enhed på et eller flere offentligt tilgængelige steder i et passende tidsrum, således at offentligheden havde mulighed for at fremsætte bemærkninger dertil, før den kompetente myndighed traf afgørelse, og idet den ikke har offentliggjort afgørelserne vedrørende denne erklæring med en kopi af godkendelsen.
            
         
               3)
            
            
               Den Italienske Republik betaler sagens omkostninger.
            
         
               4)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 205 af 20.8.2005.